joelniklaus/EU_Wikipedias huggingface dataset:
Lapmežciems

Lapmežciems on küla (lielciems) Lätis Tukumsi piirkonnas, Lapmežciemsi valla halduskeskus. Lapmežciems asub Liivi lahe ja Kaņierise vahel merepinnast 4 meetri kõrgusel. Lapmežciems jääb endisest piirkonnakeskusest Smārdest 23 ning Riiast 48 kilomeetri kaugusele.

Küla kohale tekkis asustus II-III sajandil enne Kristust, tegemist on vanima Läänemere ääres asuva asustatud kohaga Läti aladel. Selle vana saksakeelne nimekuju oli Lappemezch. Vana kalurite küla on oma nime saanud ilmselt seal kasvanud suurte lehtpuude järgi.  Nõukogude perioodil oli küla kohaliku kalurikolhoosi Selga keskasulaks. Aastail 2006-2009 kuulus küla Lapmežciemsi piirkonda, aastail 2009–2021 aga Engure piirkonda.

Kultuurimälestistest on riikliku kaitse all Siliņupe asulakoht ja Kaņierise linnamägi. Kohaliku kaitse all on Lapmežciemsi väljak viie võrgukuuriga ja Paugase keskaegne kalmistu.

Külas kasvab looduskaitsealune pärn ümbermõõduga 4,4 meetrit. Lapmežciems jääb Ķemeri rahvusparki. 

Külas asuvad põhikool, raamatukogu, rahvamaja ja vallavalitsus. Seal asub ka koduloomuuseum. Külas asuvad Kalna iela, Jaunā iela, Lukstiņi, Lapmežciemsi ja Zivju fabrika bussipeatused..

Aastal 2018 oli külas 1277 elanikku. Aastal 2020 oli elanikke 1305.

Viited

Tukumsi piirkonna külad
Ere (eesnimi)

Ere on naisenimi.

1. jaanuari 2018 seisuga oli Eestis eesnimi Ere 109 naisel.

Nime kandjaid
Ere Kokkonen (kodanikunimega Erkki Olavi Kokkonen)
Ere Raag

Viited

Välislingid
 

Naisenimed
Hanna

Hanna võib tähendada järgmist:
Hanna (piiblitegelane)
Hanna (eesnimi), naisenimi
IKO

IKO või Iko võib tähendada järgmist:
Iko (eesnimi), mehenimi
...
Signe Falkenberg

Signe Falkenberg (sündinud 13. mail 1962) on eesti sporditegelane ja invaspordi edendaja.

Ta on Eesti Invaspordi Liidu ja Eesti Paralümpiakomitee peasekretär.

Ta on tulnud Eesti meistriks ratastoolitennises ja kuulub Eesti ratastoolicurlingu koondisse.

Tunnustused
2018 Aasta ema
2019 Eesti Punase Risti III klassi teenetemärk

Viited

Välislingid
Kadi Raal. Aasta ema Signe Falkenberg: ela ise ja lase lastel ka elada. Postimees, 13. mai 2018
Ville Arike. Signe Falkenberg: suur aitäh presidendiprouale invasportlaste märkamise eest! Õhtuleht, 29. jaanuar 2019

Eesti sporditegelased
Eesti Punase Risti III klassi teenetemärgi kavalerid
Sündinud 1962
Teemantpuur

Teemantpuur on puur, mille pea on kaetud teemandipuruga ning mida kasutatakse tugevatesse maavaradesse ja nende segudesse aukude puurimiseks (nt. kaevandused, puuraugud, ehitusmaterjalide töötlemine). Teemantpuuri otsik on disainitud metallilisest segmendist, millele on sisse segatud teemantpuru. Puure kasutatakse suhteliselt väikestel kiirustel (300 kuni 800 pööret minutis).

Ajalugu 
Teemantpuuri lõi 1863. aastal prantsuse insener Rodolphe Leschot. Algselt olid puurid suured ning neid kasutati mägedesse tunnelite rajamiseks.

Tööriistad
Lekkersing

Lekkersing on asula Lõuna-Aafrika Vabariigis Põhja-Kapimaa provintsis Namakwa ringkonnas Richtersveldi vallas.

2011. aasta rahvaloenduse andmetel oli Lekkersingi elanikest värvilisi 97,25%, mustanahalisi aafriklasi 1,65%, India või Aasia päritolu inimesi 0,55% ja teisi 0,28%. Afrikaani keelt pidas emakeeleks 98,90% inimesi, inglise keelt 0,83% ja suulu keelt 0,28%.

Viited

Lõuna-Aafrika Vabariigi asulad
Spoegrivier

Spoegrivier on asula Lõuna-Aafrika Vabariigis Põhja-Kapimaa provintsis Namakwa ringkonnas Kamiesbergi vallas.

2011. aasta rahvaloenduse andmetel oli Spoegrivieri elanikest värvilisi 94,74%, mustanahalisi aafriklasi 4,29% ja India või Aasia päritolu inimesi 0,97%. Afrikaani keelt pidas emakeeleks 97,27% inimesi, viipekeelt 1,75%, inglise keelt 0,58% ja tsvana keelt 0,19%.

Viited

Lõuna-Aafrika Vabariigi asulad
T. S. Elioti luuleauhind

T. S. Elioti luuleauhind (inglise keeles T. S. Eliot Prize for Poetry) on prestiižne Suurbritannia luuleauhind. Auhind antakse Luuleraamatu Ühingu (inglise keeles Poetry Book Society) poolt parimale uuele ingliskeelsele luulekogule, mis on selle aasta jooksul avaldatud Ühendkuningriigis või Iiri Vabariigis.

Ajalugu 
Esimest korda anti auhind välja 1993. aastal asutajapoeedi Thomas Stearns Elioti auks, tähistamaks Luuleraamatu Ühingu 40. aastapäeva. Auhinna asutamisest saati on auhinnaraha välja pannud T. S. Elioti lesk, proua Valerie Eliot. Pikka aega oli preemia suuruseks 15 000 naelsterlingit, kusjuures ka kõik lühinimekirja jõudnud said 1000 naela. 2015. aastal, tähistamaks T. S. Elioti 50. surma-aastapäeva, suurendati võitja auhinnafondi 20 000 naelani.

2016. aastal läks Luuleraamatu Ühing, selle liikmeskond ja raamatuklubi kirjastuse Inpress Ltd. toetuse alla. T. S. Elioti luuleauhinna väljaandmist toetab ja korraldab sestpeale T.S. Elioti fond (T. S. Eliot Foundation).

2017. aastal, kui auhinna esimesest väljaandmisest täitus 25 aastat, suurendati taas auhinnafondi. Võitja saab tänapäeval 25 000 naelsterlingit ja lühinimekirja jõudnud luuletajad igaüks 1500 naela. T. S. Elioti luuleauhind on seega Ühendkuningriigi kõige suurema auhinnafondiga tunnustus luule eest.

Nomineerimise kord 
Ühing valib kord kvartalis luulekogu, mille jagab oma liikmetele. Need neli teost koos kuue muu luulekoguga moodustavadki iga-aastase lühinimekirja, mis avaldatakse oktoobris. Õhtul enne auhinna väljakuulutamist toimub luule avalik ettelugemine kandideerivate autorite poolt. 2011. aastal osales sellel sündmusel 2000 inimest. Auhinna üle otsustab hinnatud luuletajatest koosnev žürii ning võitja kuulutatakse välja (järgneva aasta) jaanuari alguses.

Laureaadid 
 1993 Ciaran Carson, "First Language: Poems"
 1994 Paul Muldoon, "The Annals of Chile"
 1995 Mark Doty, "My Alexandria"
 1996 Les Murray, "Subhuman Redneck Poems"
 1997 Don Paterson, "God’s Gift to Women"
 1998 Ted Hughes, "Birthday Letters"
 1999 Hugo Williams, "Billy’s Rain"
 2000 Michael Longley, "The Weather in Japan"
 2001 Anne Carson, "The Beauty of the Husband"
 2002 Alice Oswald, "Dart"
 2003 Don Paterson, "Landing Light"
 2004 George Szirtes, "Reel"
 2005 Carol Ann Duffy, "Rapture"
 2006 Seamus Heaney, "District and Circle"
 2007 Sean O’Brien, "The Drowned Book"
 2008 Jen Hadfield, "Nigh-No-Place"
 2009 Philip Gross, "The Water Table"
 2010 Derek Walcott, "White Egrets"
 2011 John Burnside, "Black Cat Bone"
 2012 Sharon Olds, "Stag's Leap"
 2013 Sinead Morrissey, "Parallax"
 2014 David Harsent, "Fire Songs"
 2015 Sarah Howe, "Loop of Jade"
 2016 Jacob Polley, "Jackself"
 2017 Ocean Vuong, "Night Sky with Exit Wounds"
 2018 Hannah Sullivan, "Three Poems"
 2019 Roger Robinson, "A Portable Paradise"
 2020 Bhanu Kapil, "How to Wash a Heart"
 2021 Joelle Taylor, "C+nto & Othered Poems"

Viited

Välislingid 
 Luuleauhinna koduleht
 Luuleraamatu Ühingu koduleht
 Auhinnast Tartu Linnaraamatukogu kirjandusveebis

Kirjandusauhinnad
Ross Barkley

Ross Barkley (sündinud 5. märtsil 1993 Liverpoolis) on Inglismaa jalgpallur, kes mängib ründava poolkaitsjana Prantsusmaa kõrgliigaklubis Nice.

Ta alustas klubikarjääri Evertonis, mille noorteakadeemiaga liitus ta 2005. aastal. Klubi põhimeeskonnas debüteeris ta hooajal 2011–12. Osa hooajast 2012–13 veetis ta laenul esiliigaklubides Sheffield Wednesday ja Leeds United. Hooaja 2013–14 esimeses mängus Norwich City vastu lõi ta oma esimese värava Inglismaa kõrgliigas. Samal hooajal kindlustas ta koha Evertoni põhimeeskonnas. 2014. aasta juulis sõlmis ta Evertoniga uue pikaajalise lepingu.

2018. aasta jaanuaris liitus ta 15 miljoni naelsterlingi eest Chelseaga, kellega sõlmis viie ja poole aasta pikkuse lepingu. Hooajal 2018–19 võitis ta klubiga UEFA Euroopa Liiga. 2020. aasta septembris suundus ta üheks hooajaks laenule Aston Villasse.

2022. aasta septembris sõlmis ta lepingu Nice'iga.

2010. aastal tuli Barkley Inglismaa kuni 17-aastaste koondisega omavanuste Euroopa meistriks. Debüüdi Inglismaa jalgpallikoondises tegi ta 2013. aasta septembris MM-i valikmängus Moldova vastu. Koondisekarjääri esimese värava lõi ta 5. septembril 2015 EM-i valikmängus San Marino vastu. Ta on kuulunud Inglismaa koondisse 2014. aasta maailmameistrivõistlustel ja 2016. aasta Euroopa meistrivõistlustel.

Saavutused 
Chelsea
FA Cup: 2017–18
UEFA Euroopa Liiga: 2018–19
Klubide maailmameistrivõistlused: 2021

Viited

Välislingid 

Inglismaa jalgpallurid
Everton FC mängijad
Sheffield Wednesday FC jalgpallurid
Leeds United FC jalgpallurid
Chelsea FC mängijad
Aston Villa FC mängijad
OGC Nice'i jalgpallurid
Premier League'i mängijad
The Championshipi mängijad
Ligue 1 mängijad
Sündinud 1993
Tallinna Politseikool (1993–1997)

Tallinna Politseikool oli 1993–1997 Tallinnas Nõmmel Pärnu maantee 326 ja 328 hoonetes tegutsenud politseikool. 

Hoonetes aadressil Turu plats 3 / Vana-Mustamäe 2 asusid politseikooli valve- ja garaažihoone, spordihoone ja laohoone.

Vabariigi Valitsuse määrusega nr 158, 21.05.1993 asutati Politseiameti haldusalas Eesti Sisekaitse Akadeemia Nõmme Filiaali baasil Tallinna Politseikool.

25. augustil 1997 liidetiEesti Vabariigi Valitsuse 05.08.1997 määruse nr. 148 alusel, Tallinna Politseikool Paikuse Politseikooliga.

Ajalugu 
Hoonetes tegutses Eesti NSV ajal NSV Liidu Siseministeeriumi Tallinna Miilitsa Erikeskkool, ja Eesti Vabariigi Valitsuse 14. jaanuari 1991. a. määrusega nr. 6, 1. märtsist 1991 moodustatud «Eesti Vabariigi Riikliku Politseiameti Politseiakadeemia». 

1992. aasta 1. maist Eesti Vabariigi Riikliku Politseiameti Politseiakadeemia likvideeriti ja tema materiaal-tehniline baas ning ülalpidamiseks ette nähtud vahendid anti üle Eesti Sisekaitse Akadeemiale. Eesti Vabariigi Siseministeeriumi Politseiakadeemia valmistas ette kõrg- ja keskeriharidusega politseiametnikke ning korraldas nende täienduskoolitust ja ümberõpet. EV Valitsuse 31.10.1991 määruse nr. 226 alusel reorganiseeriti Politseiakadeemia alates 1. augustist 1992 rakenduslikuks kõrgkooliks – Eesti Politseiakadeemiaks. Politseiakadeemia likvideerimisel viidi kursandid viiakse üle Eesti Sisekaitse Akadeemiasse õpingute jätkamiseks seni kehtinud programmi kohaselt.

21. mail 1993 asutati Politseiameti haldusalas Eesti Sisekaitse Akadeemia Nõmme Filiaali baasil Tallinna Politseikool.

Viited

Välislingid

Tallinna endised koolid
Eesti politsei
Nõmme linnaosa
Eesti kutsekoolid
Irbene

Irbene on küla (mazciems) Lätis Ventspilsi piirkonnas Ance valla põhjaosas. Irbene asub valla keskusest Ancest 18,4, piirkonna keskusest Ventspilsist 34,1 ja Riiast 208,8 kilomeetri kaugusel.

Küla asub Irbe jõe kaldal.

Nõukogude armee rajas aastal 1974 külla salajase signaalluure baasi Звездочка (Täheke). Pärast nõukogude sõjaväe lahkumist sai sealse raadioteleskoobi enda käsutusse Läti Teaduste Akadeemia ja sinna rajati Ventspilsi Rahvusvaheline Raadioastronoomiakeskus. Sõjaväebaasi hooned on praktiliselt lagunenud ja kasutuseta, suurem osa sealsest elanikkonnast on lahkunud.

Viited

 
Ventspilsi piirkonna külad
Juhan Kallak

Juhan Kallak (kuni 1935 Johannes Kuulberg; 21. november 1892 Paide vald – 18. mai 1965 Tallinn) oli eesti pedagoog ja kirjanik.

Eesti kirjanikud
Eesti koolijuhid
Eesti NSV teenelised õpetajad
Vabadussõja veteranid
Eestistatud nimega inimesed
Perekonnanimede kaitseregister
Pärnamäe kalmistule maetud
Sündinud 1892
Surnud 1965
Jork

Jork on väike linn Elbe vasakkaldal Hamburgi lähedal Saksamaal. Linna pindala on 62,27 km². 31. detsembril 2017 elas seal 11 962 inimest.

Jork kuulub Stade kreisi Alam-Saksimaal. Linn on Altes Landi keskus, mis on üks suuremaid puuviljakasvatuspiirkondi Euroopas, ja Jorkis on puuviljade uurimiskeskus.

Ajalugu 

Jorki on esmakordselt mainitud 1221. aastal, siis kuulus see ilmalikus mõttes Bremeni peapiiskopkonda. Vaimulikus mõttes kuulus Jork Verdeni piiskopkonda (1648. aastani). 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi ja 1715. aastast Hannoveri krooniga.

1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Jorkist, sai 1823. aastal rajatud Stade regiooni osa.

Aastatel 1885–1932 oli Jork Preisimaa Jorki kreisi keskus, mis koosnes Altes Landist, Buxtehude linnast ja Neulandist, mis siis oli iseseisev vald. Endine kreis moodustab osa tänasest Stade kreisist.

Linnaosad 
 Borstel
 Estebrügge
 Hove
 Jork
 Königreich
 Ladekop
 Moorende

Viited

Välislingid 

 www.jork.de

Alam-Saksi linnad
Alam-Saksi vallad
Stade kreis
Anamarija Lampič

Anamarija Lampič (sündinud 17. juunil 1995 Ljubljanas) on Sloveenia murdmaasuusataja, kes on paremaid tulemusi saavutanud sprindis.

Tema esimesed täiskasvanute tiitlivõistlused olid 2015. aasta maailmameistrivõistlused Falunis, kus tema parimaks kohaks jäi klassikasprindis saadud 36. koht.

2017. aasta maailmameistrivõistlustel Lahtis oli ta vabatehnikasprindis 20.

2018. aasta taliolümpiamängudel Pyeongchangis jäi ta klassikasprindis esimesena finaalist välja. Sprinditeates sai ta koos Alenka Čebašekiga kuuenda koha.

2019. aasta maailmameistrivõistlustel Seefeldis võitis ta sprinditeates koos Katja Višnariga hõbemedali.

Maailmakarikavõistlustel debüteeris ta 21. detsembril 2013 Asiagos. Esimese poodiumikoha ja ühtlasi esimese etapivõidu sai ta 3. veebruaril 2017 Pyeongchangis klassikasprindis.

Hooajal 2016–2017 tuli ta U23 arvestuses MK-sarja üldvõitjaks.

Tema isa Janez Lampič on endine elukutseline jalgrattur, kes esindas 1984. aasta suveolümpiamängudel Jugoslaaviat. Anamarija noorem vend Janez on samuti murdmaasuusataja ja osalenud 2018. ja 2022. aasta taliolümpiamängudel.

Saavutused

Maailmameistrivõistlustel 
 2019  Seefeldis
  hõbemedal sprinditeates (koos Katja Višnariga)
 2021  Oberstdorfis
  pronksmedal sprindis
  pronksmedal sprinditeates

Juunioride maailmameistrivõistlustel 
 2013  Erzurumis
  pronksmedal 4×3,3 km teatesõidus

Maailma karikasarjas 
Anamarija Lampič on (seisuga 25. veebruar 2019) individuaalselt osalenud 70 MK-võistluste etapil ja jõudnud poodiumile ühel korral – võitjana.

Maailma karikasarja etapivõidud

Välislingid 
 Anamarija Lampič FIS-i lehel

Sloveenia murdmaasuusatajad
Sündinud 1995
Võdubõtši klooster

Võdubõtši klooster (ukraina keeles Видубицький монастир Võdubõtskõi monastõr; ajaloolise kohanime Видубичі Võdubõtši järgi Kiievis) on õigeusu mungaklooster Ukraina pealinnas Kiievis.

Ajalugu 
Kloostri rajas Jaroslav Targa poeg Vsevolod 1070. ja 1077. aasta vahel. See oli Vsevolodi poja Vladimir Monomahhi ja tema järglaste perekonnaklooster. Klooster on Ukraina Õigeusu Kiriku alluvuses.

Ukraina kloostrid
Kiiev
Evelyn De Morgan

Evelyn De Morgan (30. august 1855 – 2. mai 1919) oli inglise kunstnik ja prerafaeliitide suuna järgija.

Biograafia 

Evelyn Pickering sündis keskklassist veidi jõukamas perekonnas. 15-aastaselt hakkas ta võtma joonistamistunde. 1873. aastal astus ta sisse Sladi kaunite kunstide kooli (Slade School of Fine Art), kus ta oli kõige noorem tudeng. Pärast kooli lõpetamist sõitis ta Firenzesse oma onu John Roddam Spencer Stanhope juurde, kes oli prerafaeliitide suuna kunstnik. Pärast seda, kui ta tagasi Inglismaale jõudis, lõi ta oma esimese väga eduka maali "Ariadne Naxosel" (Ariadne at Naxos). Peamiselt põhinesid tema teosed mütoloogial ja kirjandusel. 1887. aastal abiellus ta William De Morganiga ning elas temaga kuni Williami surmani 1917. aastal. Evelyn De Morgan suri kaks aastat hiljem Londonis ning on maetud Brookwoodi kalmistule (Brookwood Cemetery).

Evelyn de Morgani teoseid võib näha Walkeri kunstigaleriis (Walker Art Gallery), rahvusliku fondi kogudes (National Trust for Places of Historic Interest or Natural Beauty) ning rahvuslikus portreegaleriis (National Portrait Gallery).

Tuntud teosed

Välislingid 
 «Evelyn De Morgan» at The Bridgeman Art Library
 De Morgan Foundation
 Phryne’s list of pictures in accessible collections in the UK
 Grave of Evelyn and William De Morgan

Inglise kunstnikud
Sündinud 1855
Surnud 1919
Vioolsdrif

Vioolsdrif on asula Lõuna-Aafrika Vabariigis Põhja-Kapimaa provintsis Namakwa ringkonnas Nama Khoi vallas. Vioolsdrif asub Oranje jõe ääres.

2011. aasta rahvaloenduse andmetel oli Vioolsdrifti elanikest värvilisi 75,00%, mustanahalisi aafriklasi 18,33%, valgeid 4,17%, India või Aasia päritolu inimesi 0,67% ja teisi 1,83%. Afrikaani keelt pidas emakeeleks 88,28% inimesi, tsvana keelt 3,97%, koosa keelt 2,24%, sotho keelt 1,72% ja inglise keelt 1,21%.

Viited

Lõuna-Aafrika Vabariigi asulad
Swarn

Swarn on Eestis Tartus tegutsev black crust'i ansambel, mis kasutab oma muusikas death metal'i, black metal'i ja hardcore punk'i elemente.

Esimese EP "Swarn" lindistasid Tiit Pähnapuu alias Fen (kitarr, bass) ja Taavi Karu (trummid) Eestis, vokaaliosad Heirdran Dark Sanctuary stuudios Kanadas . Materjal ilmus kassetil plaadifirmade Depressive Illusions Recordsi (Ukraina), Wulfrune Worxxx (Prantsusmaa) (mõlemad 2017. aastal) ja Trash Can Dance (Eesti, 2018) kaudu. 

2018. aasta kevadel liitus bändiga laulja esinejanimega 1695. Vahemikus aprill 2018 – jaanuar 2019 avaldati Swarni Bandcampi lehel netisinglitena lood "The Otherness", "Mental Inbreeding" ja "Father of Void". "Mental Inbreeding" on esindatud Ülase 12 kogumikkassetil "Mind ei kepi autoriteet" (2018). Swarni esimene täispikk album "Black Flame Order" anti Hollandi plaadifirma Raw Skull Recordz ja USA plaadifirma Redefining Darkness Records kaudu välja 2. augustil 2019 . Sama aasta septembris ilmus kasseti kujul limiteeritud promo-EP "Tales From Terrorland" (Trash Can Dance, Northern Terror Underground). 1. mail 2020 ilmus Swarnil netisingel "Red Ritual" (Redefining Darkness, Raw Skull Recordz), 12. detsembril 2020 lugu "Sulphurous Aeons" Tartu metal-ansamblite ühisplaadil "Tarbathian Fortress" (Warhorn Records).  

Swarni lugude tekstid on tugevalt mõjutatud USA õuduskirjaniku Howard Phillips Lovecrafti (1890–1937) loomingust.  

Bändi liikmed on seotud selliste Eesti ansamblitega nagu Langenu, Pedigree, Ulguränd jt.

Koosseis 
 Fen – kitarrid, muusika, sõnad
 1695 – vokaalid, sõnad
Sander - basskitarr, vokaalid

Diskograafia 
 "Swarn" (EP, 2017, 2018)
 "Black Flame Order" (LP, 2019)
 "Tales From Terrorland" (Promo EP, 2019)

Viited

Välislingid 
 Swarn Facebookis
 Swarn Bandcampis

Eesti ansamblid
Lennukool

Lennukool oli 1919–1940 Tallinnas tegutsenud lennukool. Koolis õpetati välja Kaitseväe õhuväe jaoks lendureid, lendurvaatlejaid ja aviomotoriste.

1937. aastal osteti Maarjamäe suvemõisa loss riigile, et avada endises suvemõisas Eesti Vabariigi Sõjaväe Lennukool.

Kooli ülem oli kolonelleitnant Hans Kitvel.

Vaata ka
Lasnamäe lennuväli
Eesti Lennuakadeemia

Viited

Eesti sõjaväe lennuvägi ja õhukaitse
Tallinna endised koolid
Eesti endised kutsekoolid
Puzes muiža

Puzes muiža (tõlkes Puze mõis, vanasti ka Puzesmuiža ja Puze) on küla (mazciems) Lätis Ventspilsi piirkonnas Puze valla edelaosas. Puzes muiža asub merepinnast 45 meetri kõrgusel ja jääb valla keskusest Blāzmast 6,4, piirkonna keskusest Ventspilsist 38 ja Riiast 155 kilomeetri kaugusele.

Puzes muiža on kujunenud endise Puze mõisa (Pussen) juurde. Kultuurimälestistest on seal riikliku kaitse all Puze kirikumõisa hooned (õpetaja maja ja majandushoone) ja Puze luteri kirik koos sealse nelja vapireljeefiga. Kohaliku kaitse all on  Lejaskrogsi muinaskalmed. Puze mõisa juures kasvab ka mitu nimetut looduskaitsealust põlispuud.

Puze küla mainiti esmakordselt aastal 1253, mil see kuulus Vanema muinasmaakonda. Algselt kuulus see Kuramaa piiskopkonda. XVII sajandil loodi Puze kihelkond. Aastaks 1797 oli Puzesse jäänud üksnes mõis, kus oli toona 52 elanikku.

Viited

 
Ventspilsi piirkonna külad
Müügikampaania

Müügikampaania on üks reklaamimeetmestiku elemente. Müügikampaania käsitleb tehnikaid, mida kasutatakse mingi toote või brändi müügi parandamiseks. Kampaaniad aga ei asenda aktiivset müüki, sest see ei muuda pikaajalisi trende ega aita kaasa pikaajalisele kliendi lojaalsusele. Samas on müügikampaania siiski taktikaline vahend, mis mängib strateegilist rolli.

Müügikampaania kasutab nii meedia kui ka avalikke reklaamteateid piiratud ajavahemiku jooksul, et suurendada tarbijate nõudlust, õhutada turunõudlust või parandada toote saadavust.

Müügikampaania eesmärgid 
 Meelitada mittekasutajaid prooviostule.
 Suurendada kordustarbimist ja suuremates kogustes ostmist.
 Kaitsta turuosa.
 Tõsta vahendajate koostöösoovi.
 Soodustada impulssoste.
 Mõjutada kahtlejaid tegema otsust.
 Võita kliente konkurentidelt.
 Panna edasimüüjad aktiivselt pakkuma.
 Suurendada käivet
 Premeerida lojaalseid kliente.
 Parema riiulikoha saamine.
 Uute toodete müügile võtmine.

Müügikampaania rakendamine 

Müügikampaaniat rakendatakse, et ligi meelitada uusi kliente, hoida püsikliente, seista vastu konkurentsile ja ära kasutada võimalusi, mida näitas turu-uuring. See koostatakse firma siseste ja väliste tegevuste najal, et suurendada ettevõtte müüki.

Kampaania välised ja sisesed tegevused 

Müügikampaania välised tegevused on reklaamimine, reklaamikampaaniad, suhtekorraldus ja müügiüritused.

Sisemised tegevused on toodete kuvamine vaateakendel, toote ja müügiedendusmaterjalide ehk reklaamide esitlemine ja müügi edenduskampaaniad nagu lisahüved ja auhinnad.

Müügikampaania plussid ja miinused 

Müügikampaania plussid
 Tõmbavad klientide tähelepanu ning pakuvad informatsiooni, mis võib viia ostuni.
 Kampaania puhul pakutakse ergutusvahendeid, mis annavad tarbijale lisaväärtust.
 Müügikampaania kutsub kohe ostma ning seega saab ettevõte kiiret tagasisidet.
 Müügikampaania on väga paindlik, tänu paljudele võimalustele saadakse mõjutada erineva elustiili ja demograafilise taustaga inimesi.
 Müügikampaaniaga saab mõjutada nii tarbijaid kui ka vahendajaid.

Müügikampaania miinused
 Müügikampaania võib kahjustada brändi tarbijaväärtust.
 Tihtipeale eiratatakse integreeritud turunduskommunikatsiooni printsiipi ning müügikampaaniaga saadetakse välja vastukäivaid signaale, mis ei ole kooskõlas ettevõtte teiste sõnumitega.
 Kampaania sagedasel kasutamisel muutuvad tarbijad nende võtete suhtes ükskõikseks.
 Lühiajaline tulemus.

Viited
Stikli

Stikli (varem Annashite) on küla (vidējciems) Lätis Ventspilsi piirkonnas Puze valla kaguosas. Stikli asub merepinnast 35 meetri kõrgusel Maziere ja Dižiere järvede vahel ning jääb valla keskusest Blāzmast 18, piirkonna keskusest Ventspilsist 54 ja Riiast 155 kilomeetri kaugusele.

Küla lähistel asub Stikli soode hoiuala.

Aastal 1897 rajati külla Annashite klaasivabrik, mis tegutses aastani 1928. Külas tegutseb internaatpõhikool. Stiklis asub Annahite jahiloss.

Viited

 
Ventspilsi piirkonna külad
Alam

Alam on eesti perekonnanimi.

Perekonnanime Alam (Allam, Allamb) on pandud neljas mõisavallas Harju-, Lääne ja Võrumaal. Hiljem on võtnud sellenimelised uueks perekonnanimeks Altmäe (Juuru vallas 1937. aastal). 2018. aasta 1. jaanuari seisuga on perekonnanimi Alam Eestis 10 mehel ja 7 naisel.
Étienne Capoue

Étienne Capoue (sündinud 11. juulil 1988 Niort'is) on Prantsusmaa jalgpallur, kes mängib kaitsva poolkaitsjana Hispaania kõrgliiga klubis Villarreal.

Ta alustas klubikarjääri Toulouse'is, millega liitus 2005. aastal. Hooajal 2007–08 debüteeris ta klubi põhimeeskonnas Prantsusmaa kõrgliigas. Alates järgmisest hooajast kuulus ta Toulouse'i põhikoosseisu. Hooajal 2011–12 valiti ta Prantsusmaa kõrgliiga hooaja sümboolsesse koosseisu.

2013. aasta augustis liitus ta Inglismaa kõrgliiga klubiga Tottenham Hotspur. 29. jaanuaril 2014 lõi ta mängus Manchester City vastu oma esimese värava Inglismaa kõrgliigas.

2015. aasta juulis liitus ta äsja Premiere League'i tõusnud Watfordiga. Üleminekusumma oli 6,3 miljonit naelsterlingit, mis oli Watfordi suurim ost. 2019. aastal valiti ta Watfordi aasta mängijaks.

2020. aasta detsembris sõlmis ta kahe ja poole aastas pikkuse lepingu Villarrealiga.

Prantsusmaa jalgpallikoondises tegi Capoue debüüdi 15. augustil 2012 sõprusmängus Uruguay vastu. Koondisekarjääri esimese värava lõi ta sama aasta 11. septembril MM-i valikmängus Valgevene vastu.

Tema vanem vend Aurélien Capoue oli samuti jalgpallur, kes esindas koondises mitmel korral Guadeloupe'i.

Viited 

Prantsusmaa jalgpallurid
Toulouse FC jalgpallurid
Watford FC jalgpallurid
Tottenham Hotspur FC mängijad
Villarreal CF mängijad
Ligue 1 mängijad
Premier League'i mängijad
The Championshipi mängijad
Sündinud 1988
Will Hughes

William James Hughes (sündinud 17. aprillil 1995 Weybridge'is) on Inglismaa jalgpallur, kes mängib poolkaitsjana Premier League'i klubis Watford.

Ta alustas klubikarjääri Derby Countys, millega liitus 2011. aastal. Alates hooajast 2012–13 kuulus ta klubi põhikoosseisu. Hooajal 2013–14 valiti ta Inglismaa esiliiga sümboolsesse koosseisu. 2014. aastal The Football League'i aasta parimaks noormängijaks. 2015. aastal valiti ta Derby County aasta mängijaks.

2017. aasta juunis sõlmis Hughes viieaastase lepingu Inglismaa kõrgliiga klubiga Watford. Arvatav üleminekusumma oli kaheksa miljonit naelsterlingit.

Viited

Välislingid 

 Profiil Watford FC kodulehel

Inglismaa jalgpallurid
Derby County FC jalgpallurid
Watford FC jalgpallurid
The Championshipi mängijad
Premier League'i mängijad
Sündinud 1995
Healdtown

Healdtown on asula Lõuna-Aafrika Vabariigis Ida-Kapimaa provintsis Amathole ringkonnas Raymond Mhlaba vallas.

Healdtown on saanud alguse 1853. aastal rajatud misjonijaamast.

2011. aasta rahvaloenduse andmetel oli Healdtowni elanikest mustanahalisi aafriklasi 100,0%. Koosa keelt pidas emakeeleks 98,19% inimesi, inglise keelt 0,90%, viipekeelt 0,30% ja tsvana keelt 0,30%.

Viited

Lõuna-Aafrika Vabariigi asulad
Youri Tielemans

Youri Marion A. Tielemans (sündinud 7. mail 1997 Sint-Pieters-Leeuw's) on Belgia jalgpallur, kes mängib poolkaitsjana Premier League'i klubis Leicester City ja Belgia jalgpallikoondises.

Ta alustas klubikarjääri kodumaal Anderlechtis, mille noorteakadeemiaga liitus ta 2002. aastal. 16-aastaselt sõlmis ta kluiga esimese profilepingu. 2013. aastal debüteeris ta klubi põhimeeskonnas. 2. oktoobril 2013 sai ta 16 aasta ja 148 päeva vanuselt kõige nooremaks Belgia mängijaks, kes on UEFA Meistrite Liigas mänginud. Hooaegadel 2013–14 ja 2016–17 tuli ta Anderlechtiga Belgia meistriks. Hooaegadel 2013–14 ja 2014–15 valiti ta Belgia parimaks nooreks jalgpalluriks. Hooajal 2016–17 lõi ta liigas 13 väravat ja valiti ta kogu liiga parimaks mängijaks.

2017. aasta mais sõlmis ta viieaastase lepingu valitseva Prantsusmaa meistriga AS Monacoga. Üleminekusumma oli umbes 25 miljonit eurot.

Hooaja 2018–19 teises pooles suundus ta Monacost laenule Leicester Citysse. 2019. aasta juulis sõlmis ta Leicester Cityga püsilepingu. Üleminekusumma Monacost oli 40 miljonit eurot, mis oli Leicester City ajaloo suurim ost. 2021. aasta mais võitis Leicester City Tielemansi väravast klubi ajaloos esmakordselt Inglismaa karikavõistluste finaali, kui Chelsea alistati tulemusega 1:0. 2021. aastal valiti Tielemans Leicester City aasta mängijaks.

Belgia jalgpallikoondises tegi Tielemans debüüdi 9. novembril 2016 sõprusmängus Hollandi vastu. Koondisekarjääri esimese värava lõi ta 21. märtsil 2019 EM-i valikmängus Venemaa vastu. Ta kuulus Belgia koondisse 2018. aasta maailmameistrivõistlustel ja 2021. aasta Euroopa meistrivõistlustel.

Saavutused 
Anderlecht
Belgia liiga: 2013–14, 2016–17
Belgia superkarikas: 2013, 2014
Leicester City
FA Cup: 2020–21

Viited

Välislingid 

Belgia jalgpallurid
RSC Anderlechti mängijad
AS Monaco FC jalgpallurid
Leicester City FC mängijad
Ligue 1 mängijad
Premier League'i mängijad
Sündinud 1997
Šalinskoje

Šalinskoje on küla Venemaal Krasnojarski krais, Manski rajooni ja Šalinski külanõukogu keskus.

Šalinskoje on asutatud 17. sajandi keskel.

Galerii

Venemaa külad
Krasnojarski krai
Kameelkop

Kameelkop on asula Lõuna-Aafrika Vabariigis Limpopo provintsis Capricorni ringkonnas Aganangi vallas.

2011. aasta rahvaloenduse andmetel oli Kameelkopi elanikest mustanahalisi aafriklasi 99,91% ja teisi 0,09%. Pedi keelt pidas emakeeleks 98,55% inimesi ja suulu keelt 0,51%.

Viited

Lõuna-Aafrika Vabariigi asulad
Chuniespoort

Chuniespoort on asula Lõuna-Aafrika Vabariigis Limpopo provintsis Capricorni ringkonnas, Lepelle-Nkumpi valla halduskeskus.

2011. aasta rahvaloenduse andmetel oli Chuniespoorti elanikest mustanahalisi aafriklasi 100,0%. Pedi keelt pidas emakeeleks 92,45% inimesi, tsonga keelt 4,64% ja suulu keelt 1,02%.

Viited

Lõuna-Aafrika Vabariigi asulad
Damonsville

Damonsville on linn Lõuna-Aafrika Vabariigis Loodeprovintsis Bojanala Platinumi ringkonnas Madibengi vallas.

Damonville asub Britsist mõne kilomeetri kaugusel idas.

2011. aasta rahvaloenduse andmetel oli Damonsville'i elanikest mustanahalisi aafriklasi 70,87%, värvilisi 24,84%, India või Aasia päritolu inimesi 0,43%, valgeid 0,08% ja teisi 3,75%. Tsvana keelt pidas emakeeleks 39,83% inimesi, afrikaani keelt 27,41%, tsonga keelt 6,25%, pedi keelt 4,79%, sotho keelt 4,76%, suulu keelt 3,85%, inglise keelt 2,92%, koosa keelt 1,91%, svaasi keelt 1,84% ja venda keelt 1,74%.

Viited

Loodeprovintsi (LAV) linnad
De Wildt

De Wildt on linn Lõuna-Aafrika Vabariigis Loodeprovints Bojanala Platinumi ringkonnas Madibengi vallas.

2011. aasta rahvaloenduse andmetel oli De Wildti elanikest mustanahalisi aafriklasi 98,25%, värvilisi 1,03%, India või Aasia päritolu inimesi 0,37%, valgeid 0,03% ja teisi 0,32%. Tsvana keelt pidas emakeeleks 54,61% inimesi, tsonga keelt 10,19%, pedi keelt 8,56%, venda keelt 3,18%, inglise keelt 2,78%, suulu keelt 2,75% ja ndebele keelt 2,43%.

Viited

Loodeprovintsi (LAV) linnad
Vahe (ansambel)

Vahe oli Eesti ansambel.

Ansambel asutati 1982.

Koosseis
Hillar Norralt (vokaal, trompet)
Marti Rehemaa
Erkki Moosel (bass, vokaal)
Ivar Vigla (kitarr)
Jaak Mäesalu (kitarr)
Leo Pontus (klahvpillid, saksofon, vokaal).

Viited

Eesti ansamblid
Kamārce

Kamārce on küla (mazciems) Lätis Ventspilsi piirkonna Tārgale valla keskosas. Kamārce jääb valla keskusest Tārgalest 3,1, piirkonna keskusest Ventspilsist 14,3 ja Riiast 185,1 kilomeetri kaugusele.

Viited
Gorbuuša

Gorbuuša (Oncorhynchus gorbuscha) on lõhelaste sugukonda kuuluv anadroomne kala, kes elab ookeani- ja rannikuvetes.

Gorbuuša kasvab tavaliselt 40-56 cm pikkuseks, kuid maksimaalne pikkus võib ulatuda kuni 76 cm ja kaal 6,8 kg.

Esinemine looduses
Gorbuuša looduslik levikuala ulatub Ida-Korea poolsaare jõgedest Californiasse ning Leena jõest Mackenzie jõeni. Elab jõgedes, kus on mõõdukas kuni kiire vool.

Sigimine
Kudemine toimub juunist hilisseptembrini kruusapõhjaga madalates vetes, kus vee voolukiirus on  kuni 1,5 m/s. Isasel gorbuušal areneb küürus selg, suured hambad nii üla- kui ka alalõual ja konksud mõlema lõua otsas. 

Kudemisperioodil on emaskala ülesanne ehitada jõe ühte äärde pesa, kuhu kalamari kinnituda saaks. Üks emane suudab toota 1200–1800 marjatera. Täiskasvanud emaskala sureb 10–20 päeva pärast kudemist.

Koorunud vastsed liiguvad allavoolu ja püsivad rannikuäärsetel aladel mõni kuu enne merre minekut. Gorbuuša on merevees 18 kuud, pärast seda toimub kudemisränne sünnijärgsesse jõkke.

Toitumine
Vastsed toituvad lestaliste ja vaegmoondega putukate vastsetest. Noorkala, kes on jõudnud merre, toitub peamiselt aerjalalistest. Kala kasvades muutub ka toitumine. Edaspidi hakkab ta sööma kirpvähilisi, vähilaadseid kui ka väiksemaid kalu.

Välislingid
 ÜRO Toidu- ja Põllumajandusorganisatsioon
 Gorbuušast FishBase'is

Lõhelased
Aime Elbing

Aime Elbing (sünninimi Alvine Elbing, esinejanimega ka Alja Elbing; 15. märts (vkj) / 28. märts 1904 – 7. mai 1984 Tallinn) oli eesti tantsija ja tantsupedagoog.

Ta lõpetas 1924. aastal Tallinna Linna 2. Tütarlaste Gümnaasiumi. Tantsu ja balletti õppis Ella Hirschi muusikakoolis ja Jevgenia Litvinova balletistuudios.

Ta esines alates 1924. aastast tantsijana koos oma partneri Arthur Sommeriga Saksamaal, Madalmaades, Türgis, aga ka Beirutis, Damaskuses, Kairos, Aleksandrias jm. 

Ta oli alates 1960. aastatest Tallinnas Nõmme Pioneeride Maja tantsujuht.

Välislingid
"Tantsijanna Elbing, Alja". 1930. Eesti Rahvusarhiivi Filmiarhiiv, EFA 441.0.7973
"Tantsijanna Elbing". 1930. Eesti Rahvusarhiivi Filmiarhiiv, EFA 441.0.7974
"Tantsijannad Elbing ja L. Looring". 1930. Eesti Rahvusarhiivi Filmiarhiiv, EFA 441.0.7977
"Nõmme Pioneeride Maja balleti- ja karaktertantsuringide juhendaja Aime Elbing noori juhendamas". Foto: Alar Ilo, 1984. Eesti Rahvusarhiivi Filmiarhiiv, EFA 332.0.119169
"Nõmme Pioneeride Maja balleti- ja karaktertantsuringide juhendaja Aime Elbing noori juhendamas". Foto: Alar Ilo, 1984. Eesti Rahvusarhiivi Filmiarhiiv, EFA 332.0.119170
Kirjutamata memuaare. Aime Elbing. 23. jaanuar 1983
Haud Tallinna Metsakalmistul

Eesti tantsijad
Eesti tantsupedagoogid
Tallinna Kristiine Gümnaasiumi vilistlased
Eestistatud nimega inimesed
Metsakalmistule maetud
Sündinud 1904
Surnud 1984
Uusküla (perekonnanimi)

Uusküla on perekonnanimi.

Nime kandjaid
Merlyn Uusküla, tütarlasteansambli Nexus lauljatar

Läänemaa perekonnanimed
Eestistamisel antud perekonnanimed
Eesti kultuurivaldkonna aasta peateemade loetelu

Eesti kultuurivaldkonna aasta peateema kinnitab kultuuriminister. 

Aastati on aasta peateemad olnud järgmised.

1935 – eesti raamatu aasta
2000 – eesti raamatu aasta
2005 – kunstiaasta
2006 – eesti teatri aasta
2007 – disainiaasta
2008 – arhitektuuriaasta
2009 – muuseumiaasta
2010 – lugemisaasta
2011 – Tallinn – Euroopa kultuuripealinn koos Turu linnaga Soomes
2012 – eesti filmi aasta
2013 – kultuuripärandiaasta
2014 – liikumisaasta
2015 – muusika-aasta, Arvo Pärt 80 ja Veljo Tormis 85
2016 – merekultuuriaasta „Näoga mere poole”
2017 – laste ja noorte kultuuriaasta
2018 – kultuuripärandiaasta, EV 100
2019 – üldlaulupidu 150 ja eesti keele aasta
2020 – digikultuuriaasta
2021 – ajakirjandusaasta (ei tähistata koroonapandeemia tõttu, kultuuriministeerium otsustas suunata ajakirjandusaastale mõeldud 200 000 eurot ministeeriumi kriisiabi reservi)
2022 – raamatukoguaasta
2023 – liikumisaasta
2024 – kultuurilise mitmekesisuse aasta

Viited

Välislingid
Varasemad teema-aastad. Viimati uuendatud 2. jaanuaril 2019
Selgusid kultuurivaldkonna järgmised teema-aastad. 14. veebruar 2015

Eesti kultuur
Eesti kultuuri loendid
Dietmar von Aist

Dietmar von Aist (sündinud ca 1115, surnud ca 1171), ka Dietmar von Aste oli 12. sajandil tegutsenud minnesinger, kes pärines parunisuguvõsast Austria hertsogkonnas.

Eluloolist 
Tema nimi esineb kirjalikes dokumentides alates aastast 1139 Salzburgis, Regensburgis ja Viinis. Perekonnanimi võib tulla Aisti jõe järgi Mühlvierteli piirkonnas, tänapäeva Ülem-Austrias, kus oli perekonna maavaldus.

Aistersheimi vesilinnus on mainitud 1159. aastal vabahärra Dietmar von Aistiga seoses, kes on Babenbergi soost valitseja Austria Heinrich II ministeriaal. Kas tegemist on luuletajaga või nimekaimuga, ses osas puudub täielik kindlus. Ditmarus de Agasta, kes kirjalike allikate järgi suri lastetult 1171. aasta paiku, on ilmselt sama inimene.

Looming 
Dietmar von Aistile on omistatud rida laule, aga vaid väheste puhul on autorsus tõendatav. Talle kindlalt omistatud värsside põhjal on ta Minnesang'i (kurtuaasse armastusluule tähenduses) varaseim viljeleja ja tema luule on vahelüli rahvaliku ning kurtuaasse laululoomingu vahel.

Ühena esimestest luuletajatest kasutas ta lauludes refrääni ja kirjutas Tagelied'id (alba) rüütli ja daami dialoogina (nn Wechsel). Teemad on mehe-naise suhete vallast, nagu armastus, lahkuminek ja partnerlus. Osa laule on kirjutatud daami vaatepunktist ja teine osa mehe vaatepunktist. Sellega seoses tuleb märkida, et naise positsioon neis paistab küllalt tugevana – näiteks laulus "Ez stuont ein frouwe alleine" ütleb naine pistrikule, et on endale ise armsama valinud. Minnesang'i varaseim Tagelied "Slâfest du, friedel ziere?" on ka kindlalt Dietmarile omistatud.

Meloodiate üleskirjutusi pole Dietmar von Aistilt säilinud. Muusikateadlane Ursula Aarburg on väitnud, et Tagelied "Der
winter wære mir ein zît" on kirjutatud Bernart de Ventadorni "Lõokese laulu" viisile.

Tõlked eesti keelde 
"Üks naine seisis üksinda" ("Ez stuont ein frouwe alleine"), tõlkinud Rein Sepp, on ilmunud "Keskaja ja vararenessansi kirjanduse antoloogias" (ERK, 1962).

Viited

Välislingid 
 Dietmar von Aist portaalis Deutsche Biographie
 Valik tekste koos tõlgetega saksa keelde
 Youtube: "Der Winter..." Max ja Mirjam de Vime esituses

Minnesingerid
Sündinud 12. sajandil
Surnud 12. sajandil
Vandyksdrif

Vandyksdrif on asula Lõuna-Aafrika Vabariigis Mpumalanga provintsis Nkangala ringkonnas Emalahleni vallas.

2011. aasta rahvaloenduse andmetel oli Vandyksdrifi elanikest mustanahalisi aafriklasi 99,33% ja India või Aasia päritolu inimesi 0,67%. Sotho keelt pidas emakeeleks 27,13% inimesi, koosa keelt 25,10%, suulu keelt 17,54%, pedi keelt 9,31%, svaasi keelt 7,02%, tsonga keelt 3,78%, ndebele keelt 2,83% ja inglise keelt 2,43%.

Viited

Lõuna-Aafrika Vabariigi asulad
Ülle Kell

Ülle Kell (sündinud 29. augustil 1965 Tallinnas) on eesti loomaarst ja vibulaskja.

Ta lõpetas 1983. aastal Tallinna 4. Keskkooli, 1989. aastal Eesti Põllumajanduse Akadeemia veterinaariateaduskonna ning 2013. aastal optometristina Tallinna Tervishoiu Kõrgkooli.  

Töötanud alates 1992. aastast Tiina Toometi Kliinikus loomaarstina.

Sportlasena
Hakkas vibusporti (pikkvibu) harrastama 2011. aastal Katrin Virula juhendamisel. Tuli aastatel 2014–2018 üksikvõistluses 9 korda (sh 4 korda maastikuvibulaskmises) Eesti meistriks. Alates 2012. aastast Eesti koondises. 

Saanud aastatel 2013–2018 erinevate vibulaskeorganisatsioonide ja -distantside maailma- ja Euroopa meistrivõistlustel medaleid. 

Alates 2014. aastast on ta treener Tallinna Vibukoolis.

Liikmesus
2016 Eesti Maastikuvibu Liit, juhatuse liige

Tunnustused
2017 Tallinna parim naissportlane

Välislingid

Eesti loomaarstid
Eesti vibulaskjad
Eesti treenerid
Tallinna Kristiine Gümnaasiumi vilistlased
Eesti Maaülikooli veterinaariateaduskonna vilistlased
Sündinud 1965
Sundra

Sundra on asula Lõuna-Aafrika Vabariigis Mpumalanga provintsis Nkangala ringkonnas Victor Khanye vallas.

2011. aasta rahvaloenduse andmetel oli Sundra elanikest valgeid 67,98%, mustanahalisi aafriklasi 27,95%, värvilisi 2,48%, India või Aasia päritolu inimesi 0,99% ja teisi 0,57%. Afrikaani keelt pidas emakeeleks 62,55% inimesi, suulu keelt 11,30%, inglise keelt 8,34%, ndebele keelt 3,77%, pedi keelt 2,19% ja tsonga keelt 2,16%.

Viited

Lõuna-Aafrika Vabariigi asulad
Joel Ward

Joel Edward Philip Ward (sündinud 29. oktoobril 1989 Emsworthis) on Inglismaa jalgpallur, kes mängib kaitsjana Premier League'i klubis Crystal Palace. Tema põhiline positsioon on paremkaitsja, kuid ta võib mängida ka keskkaitsja või kaitsva poolkaitsja positsioonil.

Ta alustas klubikarjääri Portsmouthis, millega liitus 2006. aastal. Hooajal 2008–09 mängis ta laenul Inglismaa tugevuselt kolmanda liiga klubis Bournemouth. Järgmisel hooajal tegi ta Portsmouthi meeskonnas debüüdi Inglismaa kõrgliigas.

2012. aasta mais liitus ta 400 000 naelsterlingi eest esiliigas mängiva Crystal Palace'iga. Hooajal 2012–13 kindlustati taas pääs kõrgliigasse. 14. märtsil 2015 lõi ta mängus Queens Park Rangersi vastu oma esimese värava Inglismaa kõrgliigas. Sama aasta aprillis sõlmis ta Crystal Palace'iga uue kolme ja poole aasta pikkuse lepingu.

Ward on enim mänge Premier League'is pidanud Crystal Palace'i mängija. 2018. aasta juulis pikendas ta Crystal Palace'iga lepingut 2021. aastani.

Välislingid 
 Profiil Crystal Palace'i kodulehel

Inglismaa jalgpallurid
Portsmouth FC mängijad
AFC Bournemouthi mängijad
Crystal Palace FC mängijad
Premier League'i mängijad
The Championshipi mängijad
League One'i mängijad
Sündinud 1989
Ramokokastad

Ramokokastad on linn Lõuna-Aafrika Vabariigis Loodeprovintsis Bojanala Platinumi ringkonnas Moses Kotane vallas.

2011. aasta rahvaloenduse andmetel oli Ramokokastadi elanikest mustanahalisi aafriklasi 99,77%, India või Aasia päritolu inimesi 0,12%, valgeid 0,04% ja teisi 0,06%. Tsvana keelt pidas emakeeleks 92,80% inimesi, inglise keelt 2,84%, viipekeelt 1,17% ja suulu keelt 0,89%.

Viited

Loodeprovintsi (LAV) linnad
Transocean Eesti

Transocean Eesti OÜ on Eesti transpordiettevõte, mille peakontor asub Tallinnas. Transocean Eesti omanik on rahvusvaheline kontsern Transocean Ltd. Transocean Eesti tütarfirmad on Baltimaades, Valgevenes ja Venemaal.

Transocean Eesti asutati 12. veebruaril 1993.

Viited

Välislingid
Koduleht

Eesti transpordiettevõtted
Whitfield Diffie

Whitfield Diffie (sündinud 5. juunil 1944) on Ameerika Ühendriikide krüptograaf, üks avaliku võtme krüptograafiale alusepanijatest.

Tunnustused
 2019 Maarjamaa Risti III klassi teenetemärk

Vaata ka
 Diffie-Hellmani võtmevahetus

Viited

Krüptograafid
Sündinud 1944
Maarjamaa Risti III klassi teenetemärgi kavalerid
Teemu Pukki

Teemu Pukki (sündinud 29. märtsil 1990 Kotkas) on Soome jalgpallur, kes mängib ründajana Premier League'i klubis Norwich City.

Ta alustas karjääri kodulinna klubis Kotkan Työväen Palloilijat.

2008. aastal liitus ta Hispaania klubiga Sevilla. Ta mängis Hispaanias hooajal 2008–09, millest suurema osa Sevilla duubelmeeskonnas Hispaania esiliigas. Ainsal korral mängis ta Hispaania kõrgliigas 25. jaanuaril 2009 mängus Racing de Santanderi vastu.

Seejärel naasis Pukki Soome, mängides kaks hooaega Soome kõrgliiga klubis HJK Helsinki, tulles mõlemal hooajal Soome meistriks.

2011. aastal liitus ta Saksamaa kõrgliiga klubiga Schalke 04, kus mängis kaks hooaega. Hooajal 2013–14 mängis ta Šotimaa kõrgliiga klubis Celtic, kellega tuli sel hooajal riigi meistriks. 2014. aasta septembris liitus ta Taani kõrgliiga klubiga Brøndby. Hooajal 2016–17 lõi ta Taani kõrgliigas 20 väravat, millega oli liiga paremuselt teine väravakütt. Järgmisel hooajal lõi ta liigas 17 väravat. Mõlemal neil hooajal sai ta Brøndbyga Taani liigas teise koha.

2018. aasta juunis sõlmis ta kolmeaastase lepingu Norwich Cityga. Hooajal 2018–19 võitis ta klubiga Inglismaa esiliiga ja sellega tõusti Premier League'i. Hooajal 2018–19	lõi Pukki esiliigas 29 väravat, millega oli ta liiga suurim väravakütt. Samal hooajal valiti ta Inglismaa esiliiga ja Norwich City hooaja parimaks mängijaks, samuti esiliiga sümboolsesse koosseisu.

Premier League'is tegi ta Norwich City meeskonnas debüüdi 9. augustil 2019 mängus Liverpooli vastu ja lõi selles mängus ka värava.

Soome jalgpallikoondises tegi Pukki debüüdi 2009. aasta septembris sõprusmängus Jaapani vastu. Koondisekarjääri esimese värava lõi ta 26. mail 2012 sõprusmängus Türgi vastu.

Saavutused 
HJK
Veikkausliiga: 2010, 2011
Soome karikas: 2011
Celtic
Scottish Premiership: 2013–14
Brøndby IF
Taani karikas: 2017–18
Norwich City
EFL Championship: 2018–19

Viited

Välislingid 

Soome jalgpallurid
Sevilla FC mängijad
FC Schalke 04 mängijad
Celtic FC mängijad
Brøndby IF jalgpallurid
Norwich City FC jalgpallurid
La Liga mängijad
Bundesliga mängijad
The Championshipi mängijad
Premier League'i mängijad
Sündinud 1990
Billy Sharp

William Louis Sharp (sündinud 5. veebruaril 1986 Sheffieldis) on Inglismaa jalgpallur, kes mängib ründajana Inglismaa esiliiga klubis Sheffield United. Ta on klubi meeskonna kapten.

Ta alustas Sheffield Unitedis klubikarjääri 2004. aastal.

Sharp on mänginud paljudes Inglismaa 1.–4. liigatasemel mängivates klubides, suuremalt jaolt Inglismaa esiliigas.  Premier League'is on ta mänginud hooajal 2012–13, kui ta pidas Southamptoni meeskonnas kaks mängu, ja hooajal 2019–20 Sheffield Unitedi meeskonnas. 11. augustil 2019 lõi ta mängus Bournemouthi vastu.

League One'is on ta ühel hooajal löönud vähemalt 20 väravat neljal korral: hooaegadel 2005–06 ja 2006–07 Scunthorpe Unitedi meeskonnas ning hooaegadel 2015–16 ja 2016–17 Sheffield Unitedi meeskonnas. Inglismaa esiliigas on ta ühel hooajal vähemalt 10 väravat löönud kuuel hooajal: hooaegadel 2009–10, 2010–11 ja 2011–12 Doncaster Roversi meeskonnas, hooajal 2012–13 Nottingham Foresti meeskonnas ning hooaegadel 2017–18 ja 2018–19 Sheffield Unitedi meeskonnas; hooajal 2018–19 lõi ta esimest korda esiliigas ühel hooajal üle 20 värava.

Hooajal 2018–19 valiti ta Inglismaa esiliiga sümboolsesse koosseisu. Hooaegadel 2005–06, 2006–07 ja 2016–17 on ta valitud League One'i hooaja sümboolsesse koosseisu (kõikidel neil hooaegadel oli ka liiga suurim väravakütt) ning hooaegadel 2006–07 ja 2016–17 League One'i hooaja parimaks mängijaks. 2011. aastal nimetati ta Doncaster Roversi aasta mängijaks ning 2016. ja 2017. aastal Sheffield Unitedi aasta mängijaks.

Inglismaa liigasüsteemis on ta löönud üle 220 värava, millega on ta 21. sajandil enim väravaid löönud Inglismaal sündinud jalgpallur Inglismaa liigasüsteemis.

Saavutused 
Scunthorpe United
Football League One: 2006–07
Sheffield United
EFL League One: 2016–17

Viited

Välislingid 

 Profiil Sheffield United F.C. kodulehel

Inglismaa jalgpallurid
Sheffield United FC mängijad
Southampton FC mängijad
Nottingham Forest FC jalgpallurid
Reading FC mängijad
Leeds United FC jalgpallurid
Premier League'i mängijad
The Championshipi mängijad
League One'i mängijad
League Two mängijad
Sündinud 1986
Hekikäärid

Hekikääre kasutatakse põõsaste, põõsastike, hekkide ja puude lõikamiseks, kärpimiseks ning trimmimiseks.

Hekikääride liigitus
Hekikääre on kääride jõuallika järgi kolme tüüpi: 
 manuaalsed (inimjõul töötavad), 
 elektrilised ja 
 kütusepõhised.

Manuaalsed hekikäärid
Manuaalsed hekikäärid meenutavad välimuselt suuri tavalisi kääre või kärpimiskääre, mida kasutatakse eelkõige okste lõikamiseks. Manuaalsed hekikäärid on kõige odavamad ja keskkonnasõbralikumad ega vaja enne kasutamist spetsiaalset ettevalmistust.

Mootori jõul töötavad hekikäärid
Mootori (elektri ja kütuse) jõul töötavad käärid võimaldavad töö kiiremini valmis saada ning vajavad töö tegemiseks vähem käelist jõudu, kui samal ajal manuaalsed hekikäärid töötavad jõuülekandega. Elektriliste ja kütuse baasil töötavate kääride vahe seisneb selles, et kütuse baasil käärid on tavaliselt võimsamad, aga raskemad. Elektrilised hekikäärid on kergemad, vähem võimsamad, aga tekitavad vähem müra. Samuti vajavad mõningad elektriliste kääride mudelid elektrijuhet, mis võib raskendada pääsemist mõningatesse kohtadesse.

Viited

Tööriistad
Bloemhof

Bloemhof on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas Lekwa-Teemane vallas. Linn asub Vaali jõe kaldal.

Bloemhof on asutatud 1864. aastal, kui piirkonnast leiti teemante.

2011. aasta rahvaloenduse andmetel oli Bloemhofi elanikest valgeid 61,91%, mustanahalisi aafriklasi 26,55%, värvilisi 6,97%, India või Aasia päritolu inimesi 4,19% ja teisi 0,38%. Afrikaani keelt pidas emakeeleks 72,13% inimesi, tsvana keelt 7,44%, inglise keelt 7,34%, sotho keelt 4,13% ja koosa keelt 2,72%.

Viited

Loodeprovintsi (LAV) linnad
Wittewater

Wittewater on asula Lõuna-Aafrika Vabariigis Lääne-Kapimaa provintsis West Coasti ringkonnas Bergrivieri vallas.

Wittewater on asutatud misjonijaamana  1857. aastal.

2011. aasta rahvaloenduse andmetel oli Wittewateri elanikest värvilisi 98,00%, mustanahalisi aafriklasi 1,89% ja India või Aasia päritolu inimesi 0,12%. Afrikaani keelt pidas emakeeleks 97,41% inimesi ja inglise keelt 1,65%.

Viited

Lõuna-Aafrika Vabariigi asulad
Glentana

Glentana on asula Lõuna-Aafrika Vabariigis Lääne-Kapimaa provintsis Garden Route'i ringkonnas Mossel Bay vallas. Glentana India ookeani rannikul.

2011. aasta rahvaloenduse andmetel oli Glentana elanikest valgeid 77,21%, värvilisi 21,14% ja mustanahalisi aafriklasi 1,47%. Afrikaani keelt pidas emakeeleks 77,63% inimesi ja inglise keelt 20,11%.

Viited

Lõuna-Aafrika Vabariigi asulad
Volmoed

Volmoed on asula Lõuna-Aafrika Vabariigis Lääne-Kapimaa provintsis Garden Route'i ringkonnas Oudtshoorni vallas.

2011. aasta rahvaloenduse andmetel oli Volmoedi elanikest värvilisi 89,83%, mustanahalisi aafriklasi 6,57% ja valgeid 3,60%. Afrikaani keelt pidas emakeeleks 98,94% inimesi.

Viited

Lõuna-Aafrika Vabariigi asulad
Qunu

Qunu on küla Lõuna-Aafrika Vabariigis Ida-Kapimaa provintsis OR Tambo ringkonnas King Sabata Dalindyebo vallas.

Nelson Mandela sündis Qunu lähedal Mvezos. Lapsepõlves elas ta Qunus. Nelson Mandela on maetud Qunu kalmistule.

2001. aasta rahvaloenduse andmetel oli Qunu elanikest mustanahalisi aafriklasi 100,00%. Koosa keelt pidas emakeeleks 88,73% inimesi ja ndebele keelt 11,27%.

Viited

Lõuna-Aafrika Vabariigi asulad